สวัสดีค่ะ คือช่วงนี้หนูหงุดหงิดง่ายมากใครทำไรขัดใจแล้วโมโหเลยหนูคุมอารมณ์ไม่อยู่เลย อาการออกตลอด พ่อแม่ด่าหรือว่าอะไรหนูจะร้องตลอดหนูด่าใครหนูก็จะมาร้องคนเดียวตลอด ออนไหวง่ายมาก หนูควรทำยังไงดีค่ะ
สวัสดีค่ะ Kanyavee Dechaอาการหงุดหงิดง่าย โมโหง่าย ควบคุมอารมณืตัวเองไม่ได้นั้น อาจจะเป็นภาวะการเปลี่ยนแปลงทางอารมณ์ชั่วคราวเมื่อเจอกับสถานการณ์ที่กระตุ้นให้เกิดอาการ หากเป็นชั่วคราว หายเองได้ ไม่มีความรุนแรงเกิดขึ้น ก็อาจจะไม่ใช่โรคอะไรแต่หากมีอาการเป็นบ่อยๆ อารมณ์รุนแรงมาก มีความคิดอยากทำร้ายตนเองหรือผู้อื่น อาจจะเป็นความผิดปกติทางอารมณ์หรือความผิดปกติทางบุคลิกภาพบางชนิด ที่ควรได้รับการประเมินและรักษาดูแลต่อเนื่องโดยแพทย์ให้สังเกตความถี่ของอาการและความรุนแรงของอาการอย่างใกล้ชิด และหากมีปัญหาอะไรให้ตั้งสติก่อน ไม่พูดหรือทำอะไรโดยที่ยังมีอารมณ์โกรธหรือโมโหอยู่ พยยามเดินหลีกเลี่ยงออกจากสถานการณ์นั้นๆก่อน